**Jaakko Antti Mattila** (s. 30. heinäkuuta 1976 Oulu) on suomalainen taidemaalari, joka on tehnyt myös taidegrafiikkaa. Mattila opiskeli kuvataidetta The Surrey Institute of Art & Design University Collegessa vuosina 1998–2001 ja sai Bachelor of Arts with Honours in Fine Arts arvon vuonna 2001. Mattila on toiminut vapaana taiteilijana vuodesta 2003.

Mattila pyrkii kohti täydellisyyttä ja totuutta. Hänen abstaktin taiteensa pääosassa ovat selkeät muotoelementit; erityisesti erilaiset liikevaikutelmat ja pallo-ympyrä -kuvio. Pallo-ympyrä -kuvion lisäksi tyypillisiä Mattilan alkydi-, oljyväri- ja vesivärimaalauksissa esiintyviä elementtejä ovat kuutio ja spiraali. Hänen tyyliä on kuvattu niukkaeleiseksi ja puhtaasti estetisoivaksi. Peruselementeikseen hän on nimennyt pallon tai ympyrän. Hän käyttää monissa teoksissaan hyväksi myös painovoimaa ja antaa maalin valua. Grafiikkaa Mattila on tehnyt yhteistyössä grafiikanpaja Himmelblaun kanssa ja käyttänyt heliogravyyri-tekniikkaa.

Mattilan mukaan hänen teoksillaan ei ole mitään erityistä aihetta. Omien sanojensa mukaan hän pyrkii jatkuvasti haastamaan itseänsä töissään. Ideat teoksiin syntyvät ja polveutuvat niitä tehdessä; ne muodostavat jatkumon jossa jokainen teos on osa suurempaa ajatuksen linjaa. Inspiraatio kaikkeen löytyy luonnosta ja sen rajattomuudesta. Häntä kiinnostaa äärimmäinen monimuotoisuus ja yksinkertaisuus. Mattilan yksittäisissä teoksissa on vähän viitteitä hänen elämäänsä tai hetkellisiin tunteisiinsa. Hän ei halua nostaa omia tunteitaan tai itseään jalustalle vaan pyrkii puhtauteen tuon kaiken taakse. Mattilan mielestä ihmisillä ja myös taiteilijalla on suuri vastuu siitä mitä hän antaa itsestään ulos, sillä tällä on vaikutusta yhteiseen tilaamme. Luonnosta saamansa inspiraation ohella Mattilaa kiehtovat äärettömyys, pienuus, suuruus ja aika. Ideat Mattilan töissä esiintyviin abstrakteihin maisemiin tulevat hänen kotiseudultaan Oulun ympäristöstä.

Mattilan teoksia on esillä useissa julkisissa kokoelmissa. Maalaustensa lisäksi hän on tehnyt julkisia teoksia sekä taidehuonekaluja, joita on ollut esillä muun muassa Turun Design Week’illä ja hänen vuonna 2005 valmistuneesta *Pallautuneet*-veistoksestaan on tullut Oulun Nallikarin leirintäalueen maamerkki. Mattila toimi Oulun Musiikkijuhlien vuoden 2009 kuvataiteilijana.

Mattila on Taidemaalariliiton, Oulun taiteilijaseuran sekä CollectEast-taiteilijaryhmän jäsen. Taiteilijan työnsä lisäksi hän on tullut tunnetuksi DJ:nä ja musiikkiklubien isännöijänä. Oulusta lähtöisin oleva Mattila asuu nykyään Helsingissä.

Julkiset teokset
----------------

* *Pallautuneet*, veistos, Nallikarin leirintäalue, Oulu, 2005
* Seinämaalaus yhdessä Petri Yrjölän kanssa, ravintola 45 Special, Oulu, 2006
* *Yksityiskohta Kosmoksesta (45 remix)*, ravintola 45 Special, Oulu, 2007

Kirjallisuutta
--------------

* Jaakko Mattila: *Teoksia 2003-2008*, Kalevaprint, 2008, ISBN 978-952-92-4011-1

Lähteet
-------

1. 1 2  Kuvataiteilijamatrikkeli *kuvataiteilijamatrikkeli.fi*. Viitattu 16.4.2008.
2. 1 2 3 4  Soile Seppä: Mattila selittämättömän jäljillä *Keskipohjanmaa-lehti*. Viitattu 29.1.2009. [vanhentunut linkki]
3. 1 2  Artists in Salmela’s Cultural Summer 2008  15.6.2008. Finnguide.  Arkistoitu 17.7.2011. Viitattu 29.1.2009. (englanniksi)
4. 1 2  Soile Seppä: Mattilan ajan ja avaruuden näyttämö *Keskipohjanmaa-lehti*. Viitattu 16.4.2008. [vanhentunut linkki]
5. ↑  Iina Antinluoma: Väripallojen kineettistä värinää *Turun Sanomat*.  27.11.2005. Viitattu 2.7.2008. [vanhentunut linkki]
6. 1 2  Soile Seppä: Ennakkoluulottomia kohtaamisia *Keskipohjanmaa-lehti*.  Arkistoitu 23.10.2007. Viitattu 2.7.2008.
7. 1 2  Soile Seppä: Taidegalleria Terttu Jurvakaisen kesänäyttely: Hallittuja muotoja ja herkkyyttä *Keskipohjanmaa-lehti*.  Arkistoitu 11.10.2008. Viitattu 21.9.2008.
8. 1 2 3  Aleksanteri Pikkarainen: Luomisvoimaa rautupilkiltä *Oulu-lehti*.  6.3.2011. Viitattu 7.3.2011.
9. ↑  Oulun taidemuseon tiedote Jaakko Mattilan näyttelystä 16.4.– 5.6.2005 *ouka.fi*. Viitattu 16.4.2008. [vanhentunut linkki]
10. 1 2 3  Mattila, Jaakko *prosenttitaide.ouka.fi*. Prosenttitaide Oulussa -sivusto. Viitattu 30.1.2008.
11. ↑  Pallautuneet Oulun taidemuseo.  Arkistoitu 20.7.2011. Viitattu 2.7.2008.
12. 1 2  Jaakko Mattila vuoden 2009 Oulun Musiikkijuhlien kuvataiteilija  2009. Oulun Musiikkijuhlat.  Arkistoitu 13.10.2009. Viitattu 15.6.2009.
13. ↑  Mattila, Jaakko Oulun taiteilijaseura 63 ry.  Arkistoitu 20.10.2006. Viitattu 16.4.2008.

Aiheesta muualla
----------------

* Jaakko Mattilan kotisivu
* Jaakko Mattila taiteilijamatrikkelissa
* Jaakko Mattila Prosenttitaide Oulussa -sivustolla
* Kotiinpäin 2005 - Jaakko Mattilan uudelleen maalattuja liikennemerkkejä (Arkistoitu – Internet Archive)
* *Pallautuneet*-veistos Oulun taidemuseon sivuilla (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Muut | 
* Europeana
* IdRef

 |

 |